התפרצות נגיף הקורונה בשוודיה – ויקיפדיה
5,770‏ [1]
83,126‏ [1]
• 35 מתוכם במצב קשה
המגפה העולמית המתמשכת קורונה 2019 (COVID-19), מחלה זיהומית חדשה שנגרמה כתוצאה מתסמונת הנשימה החריפה (SARS-CoV-2), הגיעה לשוודיה ב-31 בינואר 2020, כשאישה שחזרה מווהאן נמצאה חיובית לנגיף. החל מ-26 בפברואר, בעקבות התפרצויות באיטליה ובאיראן, הופיעו בשוודיה מקרים רבים הקשורים לנסיעות. העברת המגפה בקהילה אושרה ב-9 במרץ במחוז סטוקהולם. מאז, אנשים בכל המחוזות נדבקו ב-COVID-19. המוות הראשון דווח ב-11 במרץ בסטוקהולם.
1 הטיפול בהתפרצות
הטיפול בהתפרצות[עריכת קוד מקור | עריכה]
בשוודיה, בניגוד למדינות רבות אחרות, לא בוצע כל סגר, כאשר מרבית האמצעים היו וולונטריים.[2] השוודים הדגישו שהם לא אימצו את מודל חסינות העדר (שאומץ זמנית בבריטניה).[3]
החוקה השוודית מחייבת כי סוכנות המומחים הרלוונטית, במקרה זה הסוכנות לבריאות הציבור, ולא פוליטיקאים חייבים לנקוט בפעולות כלשהן למניעת הנגיף. כך על פי המלצת הסוכנות: ב-11 במרץ ממשלת שוודיה הגבילה התכנסויות בהתאם לחופש ההתאגדות ל-500 איש כדי למנוע הדבקה בין משתתפים מאזורים שונים במדינה, וב-27 במרץ צמצמה את מספר המשתתפים ל-50 איש בלבד, וסגרה בתי ספר ואוניברסיטאות. בתי הספר היסודיים נותרו פתוחים, בין השאר כדי לאפשר לעובדי מערכת הבריאות לעבוד, ולהימנע ממצב שבו הם נאלצים להישאר בבית ולהשגיח על ילדיהם.
מדיניות זו לא הצליחה לבלום את התפשטות המגפה והחלה תחלואה בבתי האבות.[4][5]
הסוכנות לבריאות הציבור והממשלה פרסמו המלצות: לעבוד מהבית במידת האפשר, להימנע מנסיעות מיותרות במדינה, אנשים מעל גיל 70, או מי שנתגלו אצלו אפילו תסמינים מינימליים העלולים להיות COVID-19 להישאר בבית. בנוסף שונו תנאי חופשת מחלה על ידי הממשלה, ומשך הזמן שאפשר להישאר בבית ללא הוראת רופא הועלה משבעה ימים ל-21 יום.[6]
בנאום שמסר בסוף אפריל הצהיר ראש הממשלה על מוקדי פניות אזרחים ועל ביטול אירועים ציבוריים.[7]
ביוני, האחראי על מדיניות הטיפול במגפה, אנדרס טגנל, אמר כי האסטרטגיה גרמה ליותר מדי מקרי מוות. "ברור שיש פוטנציאל לשיפור במה שעשינו בשוודיה...", אמר. "אילו היינו נתקלים באותה מחלה, כשאנו יודעים מה שאנו יודעים עליה היום, אני חושב שבסופו של דבר היינו עושים משהו בין מה ששוודיה עשתה לבין מה ששאר העולם עשה", אמר טנגל לרדיו השוודי. "כן, אני חושב שהיינו יכולים לפעול טוב יותר מאיך שפעלנו, ברור".[8] מוקדם יותר באותו השבוע אמר ראש הממשלה סטפן לופבן כי הממשלה תפתח בחקירה סביב הטיפול במגפה.[9][10]
לפי פרופ' רן בליצר, "טנגל אמר שהם רצו להקטין את התחלואה כמה שאפשר והדבקות כמה שאפשר, כי המחלה קשה ויכולה להיות מסוכנת אצל צעירים והם לא רצו את זה, אבל נקטו גישות שמתאימות לשוודיה. צריך לדעת שבשוודיה 40% ממשקי הבית הם של בן אחד. כלומר, יש להם ריחוק חברתי מראש...".[11]
בתחילת יולי, ג'והן קרלסון, מנכ"ל סוכנות הבריאות הציבורית השוודית, אמר כי הנתונים הרשמיים האחרונים מראים כי שיעורי ההידבקות הכוללים "הולכים ומצטמצמים" וכמו כן "מספר החולים בטיפול נמרץ יורד." וכן אמר כי הירידה בשיעורי הזיהום "היא השפעה של הריחוק החברתי." לפי אוקספורד, מגבלות התנועה שהנהיגה שוודיה בסוף יוני היו מחמירות יותר מההגבלות בפינלנד ובנורבגיה. שתי מדינות שהטילו סגר ושחררו אותו.[12]
לרוב היה תת-דיווח של התמותה ביום הפרסום. כמות המתים שפורסמה עודכנה באיחור של ימים או שבועות.[13]
מספר מצטבר של מקרים שאושרו 100000 תושבים במחוזות שוודיה לאורך זמן. רשימת המחוזות ממוינת בסדר יורד לפי הערך האחרון של העקומה. מחוז אוסטרגוטלנד ומחוז סטוקהולם הציגו את המספר הגבוה ביותר של מקרים ביחס לאוכלוסייה שלהם ב-2 באפריל, בעוד שמחוז בלקינגה הציגה את הרמה הנמוכה ביותר. ציר אנכי לוגריתמי. מקורות: הסוכנות לבריאות הציבור וסוכנות הסטטיסטיקה.[14]
בית חולים שדה שהוקם על ידי הצבא מחוץ ל-Östra Sjukhuset בגטבורג, ב-23 במרץ 2020. האוהלים מכילים יחידות טיפול נמרץ זמניות לטיפול בחולי COVID-19.
אוהל רפואי שהוקם מחוץ לבית החולים ויסבי, 14 במרץ 2020
שלטי רחוב מחוץ לבית החולים סהלגרנסקה מסוף פברואר אמרו לאנשים עם תסמינים פוטנציאליים של COVID-19 להמתין מחוץ לבית החולים.
מדיה וקבצים בנושא התפרצות נגיף הקורונה בשוודיה בוויקישיתוף
נתוני תחלואה ותמותה | FOHM COVID 19
מידע חירום מהרשויות השוודיות: מידע רשמי על הנגיף
מידע אודות covid-19, הסוכנות לבריאות הציבור בשוודיה - "Folkhälsomyndigheten" (בשוודית)
שאלות נפוצות בנושא COVID-19, הסוכנות לבריאות הציבור בשוודיה - "Folkhälsomyndigheten"
נגיף Covid-19 באתר Vårdguiden 1177 (בשוודית)
מגפת הקורונה, באתר "מידע חירום מהרשויות השוודיות"
ניסן צור, המדינה האירופאית שבה "עסקים כרגיל", באתר ערוץ 7, 12 באפריל 2020.
אסף אוני, הגרף היומי: בשבדיה ממשיכים ללכת לבתי קפה ולקולנוע - ומשלמים את המחיר, באתר גלובס, 14 באפריל.
מיכל רשף, שרת החוץ השוודית בראיון: מוקדם לדעת אם הצלחנו, באתר טויטר, כאן חדשות 5 במאי.
ניו יורק טיימס, המדיניות השוודית נגד הקורונה החלה כהבטחה והסתיימה בשיעור לכל העולם, באתר הארץ, 9 ביולי 2020
בלומברג, המודל השוודי: הכלכלה קרסה גם בלי סגר - בגלל שינוי התנהגות - לפי הערכת חטיבת המחקר של בלומברג, באתר TheMarker‏, 25 ביולי 2020
^ שוודיה נמנעה מבידוד, מספר החולים זינק - והיא נסוגה
^ Talking Europe - Covid-19: 'We don't have a strategy of herd immunity,' Swedish FM tells FRANCE 24, France 24, ‏2020-05-04 (באנגלית)
^ הכעס בשבדיה גובר: "הקישים הופקרו, זה מחדל", ynet, ‏2020-04-19 (בעברית)
^ אסף אוני, ביקורת בשבדיה: "המחשבה שנגן על הקשישים הייתה חלום באספמיה", גלובס, ‏2020-05-25 (בעברית)
^ "Antal fall av covid-19 i Sverige - data uppdateras dagligen kl 11.30". Public Health Agency of Sweden — Official statistics at arcgis (בשוודית). Public Health Agency of Sweden (Folkhälsomyndigheten). 30 במרץ 2020. בדיקה אחרונה ב-30 במרץ 2020. Lay summary – Antal fall av covid-19 — Statistik – antal fall covid-19. Data updated daily at 11:30 [CET]
^ Coronavirus LATEST: Sweden 'not seeing a downturn' as number of cases jumps in Stockholm
^ "יותר מדי אנשים מתו: האפידמיולוג הראשי של שוודיה מודה - היינו צריכים לפעול אחרת". TheMarker. בדיקה אחרונה ב-25 ביולי 2020.
^ המומחה שאחראי למדיניות הקורונה בשבדיה מתנצל: "יותר מדי מתו", news.walla.co.il, ‏יוני 2020
^ Sweden Launches Commission to Investigate Coronavirus Response, בלומברג, ‏יולי 2020
^ בכיר בקופ"ח כללית: "המערכת לא תוכל לתפקד עם 800–900 חולים קשים בקורונה", ynet, ‏2020-07-23 (בעברית)
^ Swedish Covid Infections Drop After Steady Distancing Patterns, www.bloomberg.com, ‏7 ביולי 2020
^ Öhman, Daniel; Gagliano, Alexander; Sweden, Radio. "Public health agency underestimated daily number of corona deaths". Sveriges Radio (באנגלית). בדיקה אחרונה ב-9 במאי 2020.
^ Population in the counties 31 December 2019, SCB
ערך זה הוא קצרמר בנושא מחלות ובנושא שוודיה. אתם מוזמנים לתרום לוויקיפדיה ולהרחיב אותו.
אוחזר מתוך "https://he.wikipedia.org/w/index.php?title=התפרצות_נגיף_הקורונה_בשוודיה&oldid=28873211"
שוודיה: בריאות ורפואה
דף זה נערך לאחרונה ב־10:05, 7 באוגוסט 2020.